VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2003 M. SAUSIO 14 D. ĮSAKYMO NR. V-11 „DĖL FORMŲ PATVIRTINIMO“ PAKEITIMO

2017 m. vasario 6 d. Nr. VA-16

Vilnius

Vadovaudamasis Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 17 punktu ir 18.11 papunkčiu,

pakeičiu Valstybinės mokesčių inspekcijos prie Lietuvos Respublikos finansų ministerijos viršininko 2003 m. sausio 14 d. įsakymo Nr. V-11 „Dėl formų patvirtinimo“ 1 punktą ir jį išdėstau taip (Sprendimo išieškoti mokestinę nepriemoką / laiku nesumokėtas baudas už administracinius nusižengimus iš turto forma FR0497 dėstoma nauja redakcija ir pridedama, kitos formos nekeičiamos ir nepridedamos):

„1. Tvirtinu pridedamas:

1.1. Kvietimo atvykti formą FR0479;

1.2. Nurodymo pateikti duomenis apie turtą formą FR0481;

1.3. Įmonės turto anketos formą;

1.4. Turto pripažinimo nelikvidžiu akto formą FR0482;

1.5. Apsilankymo pas mokesčių mokėtoją pažymos formą FR0484;

1.6. Priminimo formą FR0485;

1.7. Raginimo formą FR0486;

1.8.	Nurodymo nutraukti pinigų išdavimą ir pervedimą iš mokesčių mokėtojo sąskaitos (sąskaitų) formą FR0487;

1.9.	Sprendimo pripažinti netekusiu galios nurodymą nutraukti pinigų išdavimą ir pervedimą iš mokesčių mokėtojo sąskaitos (sąskaitų) formą FR0488;

1.10.	Sprendimo panaikinti turto areštą formą FR0491;

1.11.	Nurodymo nurašyti mokestinę nepriemoką iš mokesčių mokėtojo sąskaitos (sąskaitų) formą FR0492;

1.12.	Sprendimo pakeisti nurodymą nurašyti mokestinę nepriemoką iš mokesčių mokėtojo sąskaitos (sąskaitų) formą FR0493;

1.13.	Sprendimo pripažinti netekusiu galios nurodymą nurašyti mokestinę nepriemoką iš mokesčių mokėtojo sąskaitos (sąskaitų) formą FR0496;

1.14.	Sprendimo išieškoti mokestinę nepriemoką / laiku nesumokėtas baudas už administracinius nusižengimus iš turto formą FR0497;

1.15.	Sprendimo pakeisti sprendimą išieškoti mokestinę nepriemoką / laiku nesumokėtas baudas už administracinius nusižengimus iš turto formą FR0498;

1.16.	Sprendimo sustabdyti sprendimo (jo dalies) išieškoti mokestinę nepriemoką / laiku nesumokėtas baudas už administracinius nusižengimus iš turto vykdymą formą FR0499;

1.17.	Sprendimo atnaujinti sprendimo (jo dalies) išieškoti mokestinę nepriemoką / laiku nesumokėtas baudas už administracinius nusižengimus iš turto vykdymą formą FR0500;

1.18.	Sprendimo pripažinti netekusiu galios sprendimą išieškoti mokestinę nepriemoką / laiku nesumokėtas baudas už administracinius nusižengimus iš turto formą FR0501;

1.19.	Turto arešto akto formą FR0506;

1.20. Turto aprašo formą FR0507.“

Viršininko pavaduotojas,

atliekantis viršininko funkcijas	Artūras Klerauskas

FR0497 forma patvirtinta

Valstybinės mokesčių inspekcijos prie

Lietuvos Respublikos finansų ministerijos

viršininko 2003 m. sausio 14 d. įsakymu Nr.

V-11

(Valstybinės mokesčių inspekcijos prie

Lietuvos Respublikos finansų ministerijos

viršininko 2017 m. vasario 6 d. įsakymo Nr.

VA-16 redakcija)

VALSTYBINĖ MOKESČIŲ INSPEKCIJA PRIE LIETUVOS RESPUBLIKOS FINANSŲ MINISTERIJOS

SPRENDIMAS

IŠIEŠKOTI MOKESTINĘ NEPRIEMOKĄ / LAIKU NESUMOKĖTAS BaudAS už administracinIUS nuSižengimUS IŠ TURTO

Nr.
(data)	(registracijos numeris)
Vilnius

Vadovaudamasis Lietuvos Respublikos mokesčių administravimo įstatymo 33 straipsnio 8 punktu, 106 straipsnio ........................................................................................,

(pasirinkti: 1 dalies 4 punktu ar 2 dalimi)

nusprendžiu išieškoti į biudžetą iš toliau nurodyto mokesčių mokėtojo turto nurodytą mokestinės nepriemokos / baudos už administracinį nusižengimą sumą.

Mokesčių mokėtojas

(juridinio asmens pavadinimas, kodas arba fizinio asmens vardas, pavardė, asmens kodas,

buveinės arba gyvenamosios vietos adresas)

Bendra suma

(suma skaitmenimis ir žodžiais)

Jei mokesčių mokėtojas per 30 dienų nuo sprendimo įteikimo dienos nesumoka prievolių ataskaitoje išvardytų sumų nurodytais įmokų kodais, nesumokėtos prievolės ar likusi nesumokėta jų dalis bus perduotos antstoliui išieškoti.*

Sprendime nurodytą išieškotą sumą prašome sumokėti į Valstybinės mokesčių inspekcijos prie Lietuvos Respublikos finansų ministerijos (kodas – 188659752) vieną iš nurodytų biudžeto pajamų surenkamųjų sąskaitų:

................................................................................................................................................................

..............................................................................................................................................

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) ne vėliau kaip per 1 mėnesį nuo sprendimo gavimo dienos.

PRIDEDAMA. Prievolių ataskaita, ....lapas (-ai).

…………………………. ……………………………………………

(pareigų pavadinimas)	(parašas)	(vardas, pavardė)

A.V.

*Pastraipa įrašoma, kai išieškoma mokestinė nepriemoka.